“Mobil colt carane gawe meh padha karo gawe truk bak tutupan. Mung wae bentuke luwih cilik lan bake dhuwure padha karo ndhas-ndhasane. Dene yen arep gawe sepur-sepuran, carane cukup bodong sawise disigar dadi loro, ora perlu digawekake papan bak mburi. Cukup tok ukir wae nganggo lading, dientha-entha kaya gawe lawang lan cendhela. Rodhane luwih cilik-cilik. Gandhengane ngarep-mburi tok tancepi biting diplengkungke kanggo nalekake bolah. Piye rak wis padha mudheng kabeh ta, bocah-bocah?” pitakone Pak Paimin sawise nerangake carane gawe mobil-mobilan.